รัฐบาลไทย-ข่าวทำเนียบรัฐบาล-ผลการประชุมคณะกรรมการบริหารลูกเสือแห่งชาติ ครั้งที่ 1/2559
วันอังคารที่ 29 พฤศจิกายน 2559
ผลการประชุมคณะกรรมการบริหารลูกเสือแห่งชาติ ครั้งที่ 1/2559
พล.อ.ดาว์พงษ์ รัตนสุวรรณ รัฐมนตรีว่าการกระทรวงศึกษาธิการ ในฐานะประธานคณะกรรมการบริหารลูกเสือแห่งชาติ เป็นประธานการประชุมคณะกรรมการบริหารลูกเสือแห่งชาติ ครั้งที่ 1/2559
เมื่อวันจันทร์ที่ 28 พฤศจิกายน 2559 ณ ห้องประชุมจันทรเกษม โดยมีประเด็นสําคัญ ดังนี้
• แนะนําคณะกรรมการบริหารลูกเสือแห่งชาติชุดใหม่
นายชัยยศ อิ่มสุวรรณ์ รองปลัดกระทรวงศึกษาธิการ ในฐานะเลขาธิการสํานักงานลูกเสือแห่งชาติกล่าวว่า รมว.ศึกษาธิการได้แนะนํากรรมการผู้ทรงคุณวุฒิชุดใหม่จํานวน14ราย (จากจํานวนที่สามารถแต่งตั้งได้ตามกฎหมาย15ราย) ซึ่งได้รับการแต่งตั้งตามคําสั่งสภาลูกเสือไทย ที่01/2559โดย พล.อ.อ.ประจิน จั่นตอง รองนายกรัฐมนตรี ปฏิบัติหน้าที่สภานายกสภาลูกเสือไทย เป็นผู้ลงนาม เมื่อวันที่12ตุลาคมที่ผ่านมา ซึ่งประกอบด้วยตัวแทนบุคคลหลายฝ่าย อาทิทหารจาก 3 เหล่าทัพเข้าร่วมกับตํารวจที่มีอยู่แล้ว ผู้แทนครูและผู้อํานวยการสํานักงานเขตพื้นที่การศึกษา ผู้แทนจากภาคเอกชน ฯลฯ ดังนี้
พล.ต.ท.ดร ปิ่นเฉลียว
นายทนงชัย เจริญรัตน์
พล.อ.อ.ธงชัย แฉล้มเขตร
นายธงทอง จันทรางศุ
ท่านผู้หญิงบุตรี วีระไวทยะ
นายปรีดี ภูสีน้ํา
นายปานศักดิ์ รังสิพราหมณกุล
นายพนัส บุญวัฒนสุนทร
นายพลเดช วรฉัตร
พล.อ.พลาวุฒิ กลับเจริญ
นางพิริยาภรณ์ ธรรมารักษ์
พล.ร.อ.ไพฑูรย์ ประสพสิน
นายสมสุข สว่างคํา
นายอัศวิน เตชะเจริญวิกุล
นอกจากนี้ ได้แนะนําคณะกรรมการตามตําแหน่ง รวมทั้งนายชัยพฤกษ์ เสรีรักษ์ ซึ่งได้รับการแต่งตั้งเป็นปลัดกระทรวงศึกษาธิการ จึงมีฐานะเป็นรองประธานกรรมการบริหารลูกเสือแห่งชาติ ตามตําแหน่งด้วย
• แนวทางการดําเนินงานของสํานักงานลูกเสือแห่งชาติ
ฝ่ายเลขานุการที่ประชุม ได้ชี้แจงภาพรวมเกี่ยวกับภารกิจการจัดและดําเนินงานของสํานักงานลูกเสือแห่งชาติซึ่งมีกรอบอัตรากําลังรวมทั้งสิ้น 81 อัตรา ดูแลจํานวนลูกเสือเนตรนารีทั่วประเทศกว่า 2.1 ล้านคน ผู้บังคับบัญชาลูกเสือ 134,605 คน และกองลูกเสือ 85,753 กอง โดยในปีงบประมาณ พ.ศ.2560 ได้รับการจัดสรรเงินอุดหนุนจากรัฐบาลจํานวน 112 ล้านบาท
ที่ประชุมขอให้สํานักงานลูกเสือแห่งชาติพิจารณาดําเนินการด้านต่าง ๆ ให้เป็นไปตามกฎหมายและข้อบังคับของคณะกรรมการบริหารลูกเสือแห่งชาติโดยเคร่งครัดเช่น การจัดตั้งตําแหน่งและวิธีการแต่งตั้งผู้ตรวจการลูกเสือฝ่ายต่าง ๆ, การดําเนินการแก้ไขข้อบังคับในการบริหารงานบุคคลให้ถูกต้อง, การปรับเพิ่มเงินเดือนของพนักงานหรือลูกจ้างสํานักงานลูกเสือแห่งชาติ, แผนปฏิบัติงานประจําปี เป็นต้น
นอกจากนี้ ที่ประชุมได้รับทราบการเปลี่ยนแปลงผู้ดํารงตําแหน่งต่าง ๆ ในสํานักเลขาธิการ สํานักงานลูกเสือแห่งชาติ เพื่อประโยชน์ในการบริหารงาน ดังนี้
ว่าที่ ร้อยเอก วฤษฎิ์ อินทร์มาผู้อํานวยการส่วนอํานวยการ รักษาการแทน ผู้อํานวยการสํานักเลขาธิการ สํานักงานลูกเสือแห่งชาติ
นางณัชชา เพ่งสวัสดิ์หัวหน้ากลุ่มช่วยอํานวยการ รักษาการแทน ผู้อํานวยการส่วนพัฒนาลูกเสือและบุคลากรทางการลูกเสือ
นางสุปราณี คําจันทร์ นักจัดการงานทั่วไป ชํานาญการ รักษาการแทน ผู้อํานวยการส่วนกิจการค่ายลูกเสือ
สําหรับปัญหาของกิจการลูกเสือไทยนั้นจากการประชุมระดมความคิดเห็นเมื่อวันที่ 17-18 ตุลาคมที่ผ่านมา พบว่าปัญหาหลัก 2 ข้อ คือ 1) ไม่สามารถสร้างลูกเสือได้ตามวัตถุประสงค์ของคณะกรรมการบริหารลูกเสือแห่งชาติได้ และ 2) ยังไม่สามารถชักจูงให้เยาวชนเข้ามาเรียนลูกเสือได้มากนักที่ประชุมจึงขอให้คณะกรรมการชุดใหม่เน้นการทํางานเพื่อดึงกิจการลูกเสือไทยให้กลับมาเฟื่องฟูอีกครั้ง โดยเฉพาะการขับเคลื่อนด้วยคณะอนุกรรมการด้านต่าง ๆ
• ตั้ง 7 คณะอนุกรรมการ ในคณะกรรมการบริหารลูกเสือแห่งชาติ
ดังนั้น เพื่อให้การทํางานของคณะกรรมการบริหารลูกเสือแห่งชาติเป็นไปอย่างมีประสิทธิภาพ ที่ประชุมจึงเห็นชอบให้มีการตั้งคณะอนุกรรมการในคณะกรรมการบริหารลูกเสือแห่งชาติ จํานวน 7 คณะดังนี้
คณะอนุกรรมการฝ่ายพัฒนาลูกเสือโดยมีนางพิริยาภรณ์ ธรรมารักษ์ เป็นประธานคณะอนุกรรมการ
คณะอนุกรรมการฝ่ายพัฒนาหลักสูตรสําหรับบุคลากรทางการลูกเสือโดยมีนายทนงชัย เจริญรัตน์ เป็นประธานคณะอนุกรรมการ
คณะอนุกรรมการฝ่ายฝึกอบรมและพัฒนาทรัพยากรบุคคลโดยมีนายพนัส บุญวัฒนสุนทร ผู้อํานวยการกลุ่มส่งเสริมและพัฒนาคุณลักษณะผู้เรียน สพฐ. เป็นประธานคณะอนุกรรมการ
คณะอนุกรรมการฝ่ายจัดการทรัพย์สินโดยมีนายอัศวิน เตชะเจริญวิกุล เป็นประธานคณะอนุกรรมการ
คณะอนุกรรมการฝ่ายวิเทศสัมพันธ์โดยให้ฝ่ายเลขานุการทําหน้าที่ไปพลางก่อน
คณะอนุกรรมการฝ่ายประชาสัมพันธ์และสื่อสารองค์กรโดยมีนายปานศักดิ์ รังสิพราหมณกุล เป็นประธานคณะอนุกรรมการ
คณะอนุกรรมการฝ่ายกลั่นกรองกฎหมายโดยมีนายธงทอง จันทรางศุ เป็นประธานคณะอนุกรรมการ
ทั้งนี้ ที่ประชุมขอให้กําหนดอํานาจหน้าที่ของแต่ละฝ่ายให้ชัดเจน และให้ประธานคณะอนุกรรมการฝ่ายต่าง ๆ สรรหาและเสนอรายชื่อบุคคลที่จะเข้ามาเป็นคณะอนุกรรมการแต่ละคณะไม่เกิน 15 คน เพื่อนําเสนอที่ประชุมให้ความเห็นชอบครั้งต่อไปและขอให้ฝ่ายต่าง ๆ เร่งดําเนินการเรื่องที่ยังค้างดําเนินการ เช่นคณะอนุกรรมการฝ่ายจัดการทรัพย์สิน ที่จะต้องพิจารณาดําเนินการกรณีการขอลดหย่อนค่าธรรมเนียมและค่าใช้จ่ายต่าง ๆ ของการใช้ค่ายลูกเสือทั้งภาครัฐและเอกชน ทําให้ขาดรายได้ที่จะนํามาพัฒนาค่ายลูกเสือ และการทําบันทึกข้อตกลงความร่วมมือธุรกิจกับองค์การค้าของ สกสค. โดยขอให้นํามาเสนอที่ประชุมรับทราบในการประชุมครั้งต่อไปในวันจันทร์ที่ 23 มกราคม 2559
นอกจากนี้ ที่ประชุมเห็นว่าควรจะให้คณะกรรมการบริหารลูกเสือแห่งชาติ ได้เข้ารับการฝึกอบรมหลักสูตรลูกเสือ ซึ่งคณะอนุกรรมการฝ่ายพัฒนาหลักสูตรสําหรับบุคลากรทางการลูกเสือ จะพิจารณาจัดทําหลักสูตรที่เหมาะสมต่อไป
•เห็นชอบการแต่งตั้งผู้ช่วยผู้ตรวจการ รองผู้ตรวจการ และผู้ตรวจการประจําสํานักงานลูกเสือแห่งชาติ
ที่ประชุมให้ความเห็นชอบรายชื่อผู้ตรวจการลูกเสือประจําสํานักงานลูกเสือแห่งชาติที่ได้รับการแต่งตั้งไปแล้ว และเห็นชอบรายชื่อผู้สมควรได้รับการแต่งตั้งเป็นผู้ตรวจการลูกเสือประจําสํานักงานลูกเสือแห่งชาติ รวมทั้งเห็นชอบให้ยกเว้นระเบียบสํานักงานคณะกรรมการบริหารลูกเสือแห่งชาติ ว่าด้วยการแต่งตั้งและเลื่อนตําแหน่งผู้บังคับบัญชา สังกัดสํานักงานคณะกรรมการบริหารลูกเสือแห่งชาติ พ.ศ. 2535 ข้อ 7.1.1 โดยให้สามารถแต่งตั้งผู้ช่วยผู้ตรวจการลูกเสือ โดยเลื่อนจากเจ้าหน้าที่ลูกเสือในระยะเวลาน้อยกว่า 2 ปี กับผู้ผ่านการฝึกอบรมบุคลากรทางการลูกเสือระดับผู้นํา ขั้นความรู้ชั้นสูง ที่เป็นส่วนหนึ่งของการศึกษาในหลักสูตรต่าง ๆ เช่น หลักสูตรการป้องกันราชอาณาจักร หลักสูตรจิตวิทยาความมั่นคง หลักสูตรนักปกครองระดับสูง หลักสูตรผู้บริหารกระบวนการยุติธรรมระดับสูง หลักสูตรการบริหารงานยุติธรรมระดับสูง ฯลฯ
•เห็นชอบให้ขอคืนการดูแลค่ายลูกเสือกรุงเทพมหานคร “พิศลยบุตร” จาก กทม.
เนื่องจากสํานักงานลูกเสือแห่งชาติต้องการใช้ค่ายลูกเสือกรุงเทพมหานคร “พิศลยบุตร”เป็นศูนย์ประสานงาน หรืออาคารสํานักงานย่อยในกรุงเทพมหานคร ร่วมกับสํานักงานลูกเสือแห่งชาติแห่งใหม่ ซึ่งกําลังก่อสร้างอาคารสํานักงานที่ค่ายลูกเสือวชิราวุธ จ.ชลบุรี เนื่องจากอาคารสํานักงานสํานักงานลูกเสือแห่งชาติในปัจจุบันนั้น จุฬาลงกรณ์มหาวิทยาลัยได้ขอสถานที่ดังกล่าวคืน จึงจําเป็นต้องมีสถานที่รองรับสําหรับเป็นศูนย์ประสานงานหรืออาคารสํานักงานย่อยในกรุงเทพมหานคร
ซึ่งค่ายลูกเสือดังกล่าวมีความเหมาะสมอย่างมาก เนื่องจากเป็นค่ายลูกเสือที่มีเอกสารสิทธิ์ที่ดินเป็นของสํานักงานลูกเสือแห่งชาติตั้งอยู่ในกรุงเทพฯ มีการคมนาคมที่สะดวก และสามารถพัฒนาให้เป็นศูนย์ฝึกอบรมทางการลูกเสือ ศูนย์ฝึกอบรมบุคลากรด้านต่าง ๆ ตลอดจนสามารถใช้และจัดหาประโยชน์จากทรัพย์สินดังกล่าวได้อีกทางหนึ่งด้วย
ที่ประชุมจึงเห็นชอบให้ขอคืนการดูแลค่ายลูกเสือกรุงเทพมหานคร “พิศลยบุตร” จากกรุงเทพมหานคร โดยมอบปลัดกระทรวงมหาดไทย ในฐานะรองประธานกรรมการบริหารลูกเสือแห่งชาติเป็นประธานอนุกรรมการดําเนินการขอคืนการดูแลค่ายลูกเสือดังกล่าว
ที่ประชุมยังได้รับทราบกรณี ดร.เลิศจันฑา สีเหลืองสวัสดิ์ ผู้ประสานงานโปรแกรมรางวัลลูกเสือโลก (ประเทศไทย) ได้รับการคัดเลือกให้เป็น1 ใน 54 คนทั่วโลก และเป็นคนไทยคนแรกที่เข้ารับรางวัลโปรแกรมรางวัลลูกเสือโลก (Scouts of the WorldAward :SWAward)ณ ประเทศซาอุดิอาระเบีย ระหว่างวันที่ 20-24 พฤศจิกายนที่ผ่านมา ซึ่งรางวัลดังกล่าวเป็นรางวัลเดียวในระดับนานาชาติที่ลูกเสือมีสิทธิ์ได้รับผ่านการเรียนรู้และมีสมรรถนะจากการทํางานบริการชุมชนด้วยใจอาสา ซึ่งประเทศไทยเป็น 1 ใน 3 ประเทศนําร่องของโลก นอกเหนือจากอียิปต์และฝรั่งเศสที่ได้ดําเนินโครงการรางวัลลูกเสือโลกบนพื้นที่มรดกโลก ภายใต้ความร่วมมือของสํานักงานลูกเสือโลกและองค์กรยูเนสโกด้วย